কেরালার বন্যায় মানুষের ব্যাপক ক্ষয়ক্ষতি দেখে তার প্রাণ কেঁদে উঠেছিল। ১২ বছরের খুদে মেয়েটি তাই তার অপারেশনের জন্য প্রাপ্ত টাকার এক অংশই দিয়ে দিল কেরালার বন্যা দুর্গতদের সাহায্যার্থে। এই টাকা সে মানুষের দান হিসেবেই পেয়েছিল।
এক সর্বভারতীয় সংবাদমাধ্যমে প্রকাশিত খবর অনুযায়ী, তামিলনাড়ুর কাড়ুর জেলার মেয়ে অক্ষয়া ফুসফুসের কঠিন রোগে ভুগছে। তার পারিবারিক আর্থিক অবস্থা ভাল নয়। ডাক্তার বলে দিয়েছে জীবন বাঁচাতে প্রয়োজনীয় অপারেশনের জন্য জন্য দরকার আড়াই লক্ষ টাকা। এর মধ্যে চেয়ে-চিন্তে জোগাড় হয়েছে মাত্র ২০ হাজার টাকা। 

এই বিষয়ে অন্যান্য খবর

নিজের সব সঞ্চয় কেরলকে, মানবিকতায় নজির গড়ল বাংলার ৪ বছরের খুদে


টিভিতে বন্যার্তদের দুরবস্থা দেখে সেই টাকারই এক অংশ দিয়ে দেওয়ার সিদ্ধান্ত নেয় অক্ষয়া। অক্ষয়ার মা জ্যোতিমণিও এ কাজে অন্তরায় হননি।
প্রসঙ্গত, কয়েক মাস আগেই অক্ষয়ার একটি বড় অস্ত্রোপচার হয়ে গিয়েছে। আগামী অস্ত্রোপচারটির জন্য সব দেখে শুনে হতবাক থিরুভাল্লাপুরমের চিত্র তিরুনাল ইনস্টিটিউটের-এর ডাক্তাররা সিদ্ধান্ত নিয়েছেন, অক্ষয়ার অস্ত্রোপচারটি নিখরচায় করার দায়িত্ব নেবেন তাঁরা।